নিজস্ব প্রতিবেদন: এমপি বিড়লাকাণ্ডে জালে মনোজ মান্না। রাতে বেহালা থেকে গ্রেফতার শিশু নির্যাতনে মূল অভিযুক্ত। স্কুল থেকে আগেই সাসপেন্ড। আজ আলিপুর আদালতে পেশের পর হেফাজতে চাইবে পুলিস। এমপি বিড়লাকাণ্ডে উত্তপ্ত বেহালা।  কাল ধুন্ধুমারের পর আজ ফের অবস্থানের ডাক অভিভাবকদের। সন্ধেয় বিক্ষোভ হটাতে পুলিসের লাঠিচার্জ। সোমবার সন্ধেয় মহিলাদের উপর পুলিসের এলোপাথারি লাঠিচার্জে রীতিমতো রণক্ষেত্রের চেহারা নিয়েছিল জেমস লং সরণি। শিশু পড়ুয়ার যৌন নিগ্রহের প্রতিবাদে সকাল থেকেই এমপি বিড়লা স্কুল চত্বরে অভিভাবকরা পথ অবরোধ করে বিক্ষোভ দেখান। অভিযুক্তদের গ্রেফতারির দাবি নিয়ে চলতে থাকে বিক্ষোভ। অভিভাবকদের বিক্ষোভের মুখে নতি স্বীকার করে অভিযুক্ত পিওন মনোজকে সাসপেন্ড করে স্কুল কর্তৃপক্ষ। অবশেষে সেই অভিযুক্তকে গ্রেফতার করে পুলিস।